جمال عبدالناصر (ڤئ دی ئوٙماە د ۱۵ جانڤیە ۱۹۱۸ - د دونیا رأتە د ۲۸ سئپتامر ۱۹۷۰) (گوتە کاری ڤئ عأرأڤی مئصری: گَمال عبدالناصر) دویومی سأرکوٙمأرە ڤولات مئصر د سال ۱۹۵۶ تا گات د دونیا رأتئن بی. ڤئ ڤاگأرد موٙمە نأجیب، أڤئلی سأرکوٙمأرە ڤولات، ڤأضع آلیشت ۱۹۵۲ ئی ڤولات نە رأدیارکونی می کئرد کئ دأس آخئر باعئث بی نئظام پاتئشایی مئصر و سوٙدان ڤاجئگوٙ بوٙە. ڤئ د ڤولات مئصر مودئرنازاسیوٙن نە فئرە پیشکئردە کئرد و ڤا خوش سأرأنجوم توٙنئس بیتأرکاری سوٙسیالیستی نە أنجوم کاری بأکە ڤئ ڤا دأرتیچ کاری ڤیر و باڤأریا پان عأرأڤی سی گوری مئصر نە ڤا ڤولات سوریه یأکی کئرد و کوٙمأرە ڤولات یأکاگئرئتە عأرأڤی نە رأڤأندیاری کئرد.